《赵宾旸唐师善见和涌金城望次韵五首 其四》
元代·方回

主人携妓我题诗，三十年如一瞬驰。尚想泊船行马处，不殊冲雪探梅时。

相君已抱牺牛悔，京兆空馀鵩鸟悲。谁会此怀同向秀，夜邻横玉起孤吹。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。